Tazrawt-nneɣ i nebḍa ɣef ukuẓ n yexfawen, deg yixef amezwaru nmeslayed s tewzel ɣef tmedyazt taqbaylit , syen ɣer tbadut n tmedyazt taqbaylit tamensayt d tatrart, d asegzi n ubeddel i d-yeḍran di tmedyazt-a d tibadutin i d-fkan kra n yinagmayen yesɛan tizrawin ɣef temsalt-a. Seg ubeddel-a ad naf si tama n tewsatin, tella tin yettwarun akked tin yettwacnan deg-s yella-d wawal fell-asen s kra n yimedyaten, d kra n tulmisin timuta iɣef tettewressa tmedyazt taqbaylit tatrart, ama dayen yeɛnan tutlayt-is d tira-is, neɣ si tama n talɣa n usefru ( Afyir, taseddart, tameɣrut, akat), akked uɣanib i semrasen imedyazen di tmedyazt-nsen s sin wudmawen arusrid d wusrid syen akin niwi-d awal ɣef yisental n tmedyazt tatrart i d-ttawin ɣef leḥsab n yineḍruyen d timsal i d-yettmagar umdan deg tudert-is n yal ass.